text: Frivillige i Vorbasse giver ældrecenter ny bus
  10 februar 2016 kl. 10.48
  Beboerne på Frihavnens ældrecenter i Vorbasse fik onsdag en ny bus. 
  Det var en ny og bedre bus beboerne på Frihavnens ældrecenter kunne indvie onsdag formiddag. Den frivillige gruppe Frihavnens venner har sammen med private sponsorer og fonde samlet 365.000 kroner ind til den nye bus. Den skal køre centrets beboere på forskellige udflugter i løbet af året.
  - Det betyder enormt meget for dem. Det er en bedre bus, og der er god plads til kørestolene, siger Lilly Knudsen, der er formand for Frihavnens Venner.
  